Sojuz TMA-09M

Sojuz TMA-09M () bija Krievijas kosmosa kuģis apkalpes nogādāšanai uz Starptautisko kosmosa staciju (SKS). 
Sojuz TMA-09M palaists orbītā 2013. gada maijā un uz zemes atgriezās novembrī.

 Apkalpes 
Kuģa Sojuz TMA-09M apkalpe augšupceļā un lejupceļā:
Kosmonauts Amats Lidojums pēc skaitaValsts /organizācija Fjodors Jurčihins (Фёдор Николаевич Юрчихин) ↑↓ Komandieris 4. Roskosmos Karena Nīberga (Karen LuJean Nyberg) ↑↓ Lidojuma inženieris 1 2. NASA Luka Parmitāno (Luca Parmitano) ↑↓ Lidojuma inženieris 2 1. ESA

Dublējošā apkalpe:
 Mihails Tjurins (Михаил Владиславович Тюрин), komandieris 
 Ričards Mastrakjo (Richard Mastracchio), lidojuma inženieris, NASA, 
 Koiči Vakata, (Wakata Kōichi), lidojuma inženieris, JAXA, 

 Lidojuma gaita 
Sojuz TMA-09M starts notika  20:31:24 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas. 20:40:12 UTC kosmosa kuģis atdalījās no pēdējās pakāpes un iegāja orbītā.

Ar SKS kosmosa kuģis saslēdzās 29. maijā 02:10 UTC ( 5 stundas 39 min. pēc starta) pie Rassvet moduļa. Tuvošanās un saslēgšanās operācijas notika automātiskā režīmā.

1. novembrī veikta Sojuz TMA-09M pārvietošana no Rassvet moduļa uz Zvezda pieslēgvietu. Dažas stundas pirms atvienošanās kosmosa kuģī pārgāja kosmonauti Jurčihins, Nīberga un Parmitāno. Atvienošanās notika 08:33 UTC, bet pieslēgšanās Zvezda modulim veikta 08:54 UTC. Manevrus rokas režīmā veica Jurčihins. Operācija veikta, lai pie Rassvet moduļa atbrīvotu vietu kosmosa kuģim Sojuz TMA-11M, kuruš tika palaists 7. novembrī.

No stacijas Sojuz TMA-09M atvienojās  23:21 UTC.
Kosmosa kuģa nolaižamais aparāts nolaidās Kazahstānā 11. novembrī 02:50 UTC. Lidojuma ilgums — 166 dienas 6 stundas 17 minūtes.
Uz zemi tika atvesta olimpiskā lāpa (bez iedegtas uguns) 2014. gada ziemas olimpiskajām spēlēm, kura kosmosā bija nogādāta 7. novembrī ar kosmosa kuģi Sojuz TMA-11M un 9. novembrī iznesta atklātā kosmosā.

 Ārējās saites 

 Sojuz TMA-09M lapa SKS Lidojumu vadības centrā  

Kategorija:Sojuz kosmosa kuģi
Kategorija:Sojuz pilotējamie lidojumi